രാഹുലിനും പ്രിയങ്കയ്ക്കും ലഖിംപുര് സന്ദര്ശനത്തിന് അനുമതി ലക്നോ: കോണ്ഗ്രസ് നേതാക്കളായ രാഹുല് ഗാന്ധിക്കും പ്രിയങ്ക ഗാന്ധിക്കും കര്ഷകര്ക്കെതിരായ അതിക്രമം നടന്ന ലഖിംപുര് സന്ദര്ശിക്കാന് യുപി ഭരണകൂടം അനുമതി നല്കി. പ്രിയങ്ക ഗാന്ധിയെ യുപി പൊലീസ് വിട്ടയച്ചു. കര്ഷകരുടെ കുടുംബങ്ങളെ സന്ദര്ശിക്കാന് ലഖിംപൂര് ഖേരിയിലേക്ക് പോകാന് രാഹുല് ഗാന്ധിക്കും rahul gandhi. പ്രിയങ്കാ ഗാന്ധിക്കും priyanka gandhi അനുമതി ലഭിച്ചതിന് പിന്നാലെയാണ് പ്രിയങ്കയെ യുപി പൊലീസ് വിട്ടയച്ചത്. ലഖിംപൂര് ഖേരിയിലേക്ക് പോകാനായി രാഹുല് ഗാന്ധിയുള്പ്പടെയുള്ള കോണ്ഗ്രസ് സംഘം ലക്നൗവിലെത്തി. രാഹുലിനും പ്രിയങ്കയ്ക്കുമൊപ്പം മൂന്നു പേര്ക്കും സ്ഥലത്തേക്ക് പോകാമെന്നാണ് ആഭ്യന്തര വകുപ്പ് അറിയിച്ചത്. വിഷയത്തില് കോണ്ഗ്രസിന് രാഷ്ട്രീയ മുതലെടുപ്പിന് അവസരം ലഭിക്കരുതെന്ന ബിജെപി വിലയിരുത്തലിലാണ് നേതാക്കള്ക്ക് പ്രവേശനത്തിന് അനുമതി നല്കിയത്. ഗസ്റ്റ്ഹൗസില് കസ്റ്റഡിയില് കഴിഞ്ഞിരുന്ന പ്രിയങ്കയുടെ നീക്കങ്ങളും ബിജെപിയെ ഞെട്ടിച്ചിരുന്നു. കഴിഞ്ഞ രണ്ടു ദിവസമായി ലഖിംപുര് ഖേരി വിഷയം ഉന്നയിച്ചുള്ള കോണ്ഗ്രസ് നീക്കങ്ങള്ക്ക് പ്രിയങ്ക ഗാന്ധിയാണ് നേതൃത്വം നല്കിയത്. ഇന്ന് രാഹുല് ഗാന്ധിയും ഇതേറ്റെടുത്തു. കര്ഷകരുടെ നീതിക്കായുള്ള ശബ്ദത്തെ ബി ജെ പി അടിച്ചമര്ത്തുന്നുകയാണെന്നും ആ നീക്കത്തെ ചെറുക്കുമെന്നും പുറത്തിറങ്ങിയ ശേഷം പ്രിയങ്ക ഗാന്ധി പ്രതികരിച്ചു. എസ് പി നേതാവ് അഖിലേഷ് യാദവിനും ആം ആദ്മി പാര്ട്ടി സംഘത്തിനും ലഖിംപുര് സന്ദര്ശിക്കാന് അനുമതി ലഭിച്ചിട്ടുണ്ട്.